My neef het die plaas ge-erf van sy pa wat dit weer van sy pa ge-erf het. Die ou oom het hard gewerk en het toe welgesteld geword. Hulle het ‘n wonderlike plaashuis gebou met groot kamers, bree gange en pragtige houtvloere. Byna rondom die huis is ‘n bree stoep gebou, soos die gewoonte daardie dae was. Die ou oom het baiekeer die gang afgestap gekom, van die kombuis af – na sy kamer toe, en dan op sy stoel gaan sit voor die venster, neffens sy hangkas. Net nadat ek my verstand gerkry het is die ou oom oorlede, en juis in sy kamer – die voorste kamer – as jy by die voordeur inkom, die gang af, en dan die eerste kamer regs.
My ma het vertel hoe hulle swaar voetstappe in die gang hoor afkom het en sy en pa het saam gewonder wat dit kon wees. Wat was hulle verbasing groot toe die voetstappe tot voor die kamer kom en by die deur indraai. Ek kan dink dat hulle teen die tyd in die pikdonkerte al bietjie benoud was.